Nordjyllands Politi modtog i dag, 1. marts 2019 kl. 12.41, en anmeldelse om en ulykke, hvor en 10-årig pige afgik ved døden. Ulykken skete ved Gug Skole nær Aalborg. De pårørende til den 10-årige pige er underrettet. Pigen befandt sig i et buskads nær ved skolen, da hun blev påkørt af en traktor, der med påmonteret buskrydder, var i færd med at foretage et stykke arbejde på skolens område. Politi og redningsmandskab blev omgående sendt til ud til skolen, og det var her, at myndighederne kunne konstatere, at pigen fra Gug Skole var afgået ved døden som følge af ulykken. Nordjyllands Politi gik straks i gang med at foretage en undersøgelse omkring ulykken. - De nærmere omstændigheder er vi lige nu ved at efterforske. Derfor er det begrænset, hvad vi kan udtale os om på nuværende tidspunkt. Vores arbejde er lige nu at få undersøgt, hvordan ulykken er sket, siger vicepolitiinspektør Anders Uhrskov fra Nordjyllands Politi i en pressmeddelelse. Traktoren blev ført af en 23-årig mand. De pårørende til den 10-årige pige er underrettet, ligesom skolens ledelse håndterer personale og elever.

Opsummering:
En 10-årig pige er afgået ved døden efter en tragisk arbejdsulykke på Gug Skole.